Document ID: 32005R1332

KOMISIJOS REGLAMENTAS (EB) Nr. 1332/2005,
2005 m. rugpjūčio 9 d.
iš dalies keičiantis Tarybos reglamentą (EB) Nr. 338/97 dėl laukinės faunos ir floros rūšių apsaugos kontroliuojant jų prekybą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 9 d. Tarybos reglamentą (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (1), ypač į jo 19 straipsnio 3 dalį,
kadangi:
(1)
2004 m. spalio mėnesį Bankoke (Tailande) vykusioje Nykstančių laukinių faunos ir floros rūšių tarptautinės prekybos konvencijos (toliau - Konvencija) šalių konferencijos tryliktoje sesijoje buvo padaryti Konvencijos priedėlių tam tikri daliniai pakeitimai.
(2)
Orcaella brevirostris, Cacatua sulphurea, Amazona finschi, Pyxis arachnoides ir Chrysalidocarpus decipiens rūšys iš Konvencijos II priedėlio buvo perkeltos į jos I priedėlį.
(3)
Haliaeetus leucocephalus, Cattleya trianaei ir Vanda coerulea rūšys, Svazilando Ceratotherium simum simum populiacija (išimtinai skirta leisti tarptautinę prekybą medžioklės trofėjais ir gyvais gyvūnais į tinkamas ir priimtinas paskirties vietas) Kubos Crocodylus acutus populiacija ir Namibijos Crocodylus niloticus populiacija iš Konvencijos I priedėlio buvo perkeltos į jos II priedėlį.
(4)
Konvencijos II priedėlyje pateiktų Loxodonta africana (Namibijos ir Pietų Afrikos populiacijos), Euphorbia spp., Orchidaceae, Cistanche deserticola ir Taxus wallichiana rūšių sąrašų anotacijos buvo iš dalies pakeistos.
(5)
Malayemis subtrijuga, Notochelys platynota, Amyda cartilaginea, Carettochelys insculpta, Chelodina mccordi, Uroplatus spp., Carcharodon carcharias rūšys (šiuo metu esančios III priedėlyje), Cheilinus undulatus, Lithophaga lithophaga, Hoodia spp., Taxus chinensis, T. cuspidata, T. fuana, T. sumatrana, Aquilaria spp. (išskyrus A. malaccensis rūšį, kuri jau buvo II priedėlyje), Gyrinops spp. ir Gonystylus spp. rūšys (prieš tai buvusios III priedėlyje) buvo įtrauktos į Konvencijos II priedėlį.
(6)
Agapornis roseicollis rūšis buvo išbraukta iš Konvencijos II priedėlio.
(7)
Po Konvencijos šalių konferencijos tryliktosios sesijos Kinijos Chinemys megalocephala, C. nigricans, C. reevesii, Geoemyda spengleri, Mauremys iversoni, M. pritchardi, Ocadia glyhpistoma, O. philippeni, O. sinensis, Sacalia bealei, S. pseudocellata, S. quadriocellata, Palea steindachneri, Pelodiscus axenaria, P. maackii, P. parviformis, P. sinensis ir Rafetus swinhoei rūšių populiacijos Kinijos prašymu buvo įtrauktos į Konvencijos III priedėlį.
(8)
Nė viena valstybė narė nepateikė jokių išlygų dėl šių dalinių pakeitimų.
(9)
Konvencijos šalių konferencijos tryliktojoje sesijoje taip pat buvo priimta nauja taksonominė informacija, dėl kurios būtina pervadinti ir pakeisti taksonominę kai kurių Konvencijos priedėliuose esančių rūšių tvarką.
(10)
Todėl dėl Konvencijos I, II ir III priedėlių dalinių pakeitimų būtina iš dalies pakeisti Reglamento (EB) Nr. 338/97 A, B ir C priedus.
(11)
Nors Haliaeetus leucocephalusrūšis buvo perkelta į Konvencijos II priedėlį, 1979 m. balandžio 2 d. Tarybos direktyvos 79/409/EEB dėl laukinių paukščių apsaugos (2) 6 straipsnio 1 dalimi pagrindžiamas jos palikimas Reglamento (EB) Nr. 338/97 priedo A priede.
(12)
Pagal 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos (3) 12 straipsnio 2 dalies reikalavimus Orcaella brevirostris jau yra Reglamento (EB) Nr. 338/97 priedo A priede.
(13)
Arisaema jacquemontii, A. speciosum, A. triphyllum, Biaris davisii ssp. davisii, Othonna armiana, O. euphorbioides, O. lobata, Adenia fruticosa, A. spinosa, Ceraria gariepina, C. longipedunculata, C. namaquensis, C. pygmaea, C. schaeferi, Trillium catesbaei, T. cernuum, T. flexipes, T. grandiflorum, T. luteum, T. recurvatum and T. undulatum rūšys - šiuo metu visos įtrauktos į Reglamento (EB) Nr. 338/97 priedo D priedą - nėra importuojamos į Bendriją tokiais kiekiais, kad būtų užtikrintas monitoringas. Todėl šios rūšys turėtų būti išbrauktos iš D priedo.
(14)
O šiuo metu į Reglamento (EB) Nr. 338/97 priedo A, B, C ar D priedus neįtraukta Selaginella lepidophylla rūšis yra importuojama į Bendriją tokiais kiekiais, kad monitoringas yra užtikrinamas. Todėl ši rūšis turėtų būti įtraukta į Reglamento (EB) Nr. 338/97 priedo D priedą.
(15)
Dėl prekybos Harpagophytum spp. rūšimi, kuri šiuo metu yra įtraukta į Reglamento (EB) Nr. 338/97 priedo D priedą, pobūdžio prekyba negyvų šios rūšies augalų medžiaga ir gyvais šios rūšies augalais užtikrina monitoringą. Todėl šios genties sąrašas turėtų būti dalinai pakeistas įtraukiant į jį anotaciją apie tai.
(16)
Atsižvelgiant į dalinių pakeitimų apimtį tikslinga aiškumo sumetimais Reglamento (EB) Nr. 338/97 priedą pakeisti nauju.
(17)
Šiame reglamente numatytos priemonės atitinka Prekybos laukine fauna ir flora komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 338/97 priedas yra pakeičiamas šio reglamento priedu.
2 straipsnis
Reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 9 d.

Labels: 3
20